Marquesa de Alorna
Store norske leksikon,Språk og litteratur,Litteratur i verden,Europa,Portugals litteratur
Marquesa de Alorna var en portugisisk dikter, oversetter og epistelograf. Hun var av adelig slekt og er kjent under mange navn for eksempel D. Leonor de Almeida eller markise de Alorna. Hun har blitt kalt Portugals Madame de Staël, og var en av landets fremste kulturpersonligheter på slutten av 1700-tallet og begynnelsen av 1800-tallet.
Gjennom sine oversettelser og litterære salonger, som vi må kunne si er viktigere enn selve forfatterskapet, introduserte markisen latinsk, fransk, tysk og engelsk litteratur i Portugal. På denne måten gjorde hun klart for den litterære romantikkens ankomst her. Den omfattende korrespondansen hennes er et viktig bidrag i dokumentasjonen av epokens tankesett. Les mer i Store norske leksikon Portugals litteratur Portugals historie